Könlüm (Aşıq Möhsün)
Elin aşiqiyəm göz açan gündən,
Ey mənim sevdalı, havalı könlüm.
Nə iş görmüşəmsə savab üçündür,
Eyləməz günahı vəbalı könlüm.

Şirvan - mahalımdır, Xilasə elim,
Buradır vüqarım, yar deyən dilim,
Obanın alqışı bəsimdir mənim,
İstəməz bil cahı-cəlalı könlüm.

Qananların yaxın dostu, yarıyam,
Aşıq Möhsün, bilin söz xirdarıyam,
Saz üstə köklənmiş, saz havalıyam,
Elin qulluğunda havalı könlüm.
Qoşmalar